stanford-oval/wikipedia huggingface dataset:
จังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
ผลการเลือกตั้งแบบแบ่งเขต > เขตเลือกตั้งที่ 2

เขตการเลือกตั้งที่ 2 ประกอบด้วยอำเภอท่ายาง และอำเภอชะอำ
| ผลการเลือกตั้งสมาชิกสภาผู้แทนราษฎร เขต 2 จังหวัดเพชรบุรี> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดเพชรบุรี> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดเพชรบุรี> ผู้สมัคร | ผลการเลือกตั้งสมาชิกสภาผู้แทนราษฎร เขต 2 จังหวัดเพชรบุรี> คะแนนเสียง | ผลการเลือกตั้งสมาชิกสภาผู้แทนราษฎร เขต 2 จังหวัดเพชรบุรี> % | ผลการเลือกตั้งสมาชิกสภาผู้แทนราษฎร เขต 2 จังหวัดเพชรบุรี> ± |
| --- | --- | --- | --- | --- | --- |
|  | ไทยรักไทย   | ธานี ยี่สาร (7)✔ | 47,595 | 88.96 |  |
|  | ชาติพัฒนา (พ.ศ. 2535)   | ดาบตำรวจ ไพศาล หลักชัย (21) | 4,978 | 9.30 |  |
|  | ประชากรไทย  | ชัยยุทธ เขียวอ่อน (18) | 940 | 1.74 |  |
|  | ประชาธิปัตย์   | สำรอง วัดสว่าง (16)† | – | – | – |
| ผลรวม | ผลรวม | ผลรวม | 53,513 | 100.00 | — |

| บัตรดี | บัตรดี | บัตรดี | 53,513 | 66.55 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 8,997 | 11.19 | – |
| บัตรเสีย | บัตรเสีย | บัตรเสีย | 17,898 | 22.26 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 80,408 | 74.97 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 107,247 | 100.00 | — |
: ไทยรักไทย   ได้ที่นั่งจาก ความหวังใหม่
ผลการเลือกตั้งแบบแบ่งเขต > เขตเลือกตั้งที่ 3

เขตการเลือกตั้งที่ 3 ประกอบด้วยอำเภอบ้านลาด อำเภอเขาย้อย อำเภอแก่งกระจาน อำเภอหนองหญ้าปล้อง และอำเภอบ้านแหลม (เฉพาะตำบลบางตะบูน ตำบลบางตะบูนออก และตำบลบ้านแหลม)
| ผลการเลือกตั้งสมาชิกสภาผู้แทนราษฎร เขต 3 จังหวัดเพชรบุรี> พรรค | ผลการเลือกตั้งสมาชิกสภาผู้แทนราษฎร เขต 3 จังหวัดเพชรบุรี> พรรค | ผลการเลือกตั้งสมาชิกสภาผู้แทนราษฎร เขต 3 จังหวัดเพชรบุรี> ผู้สมัคร | ผลการเลือกตั้งสมาชิกสภาผู้แทนราษฎร เขต 3 จังหวัดเพชรบุรี> คะแนนเสียง | ผลการเลือกตั้งสมาชิกสภาผู้แทนราษฎร เขต 3 จังหวัดเพชรบุรี> % | ผลการเลือกตั้งสมาชิกสภาผู้แทนราษฎร เขต 3 จังหวัดเพชรบุรี> ± |
| --- | --- | --- | --- | --- | --- |
|  | ประชาธิปัตย์   | อภิชาติ สุภาแพ่ง (16) | 39,951 | 57.58 |  |
|  | ไทยรักไทย   | ปิยะ อังกินันทน์ (7)* | 25,194 | 36.31 |  |
|  | เสรีธรรม (พ.ศ. 2535)   | ชำนาญ อิ่มสอาด (15) | 2,765 | 3.99 |  |
|  | ชาติพัฒนา (พ.ศ. 2535)   | นิติพล จำปาเทศ (21) | 1,134 | 1.63 |  |
|  | ศรัทธาประชาชน | ตวงทรัพย์ สืบพราหมณ์ (29) | 335 | 0.48 |  |
| ผลรวม | ผลรวม | ผลรวม | 69,379 | 100.00 | — |

| บัตรดี | บัตรดี | บัตรดี | 69,379 | 84.01 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 3,716 | 4.50 | – |
| บัตรเสีย | บัตรเสีย | บัตรเสีย | 9,493 | 11.49 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 82,588 | 75.37 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 109,577 | 100.00 | — |
: ประชาธิปัตย์   ได้ที่นั่งจาก กิจสังคม
ดูเพิ่ม

จังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
จังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
อุทยานแห่งชาติเขาลำปี-หาดท้ายเหมือง

| อุทยานแห่งชาติเขาลำปี–หาดท้ายเหมือง |
| --- | --- |
ไอยูซีเอ็นกลุ่ม 2 (อุทยานแห่งชาติ)
หาดท้ายเหมือง

ที่ตั้ง: อำเภอท้ายเหมือง จังหวัดพังงา
พิกัด: 8°25′22″N 98°14′29″E﻿ / ﻿8.42278°N 98.24139°E﻿ / 8.42278; 98.24139
พื้นที่: 72 ตารางกิโลเมตร (45,000 ไร่)
จัดตั้ง: 15 เมษายน พ.ศ. 2529
ผู้เยี่ยมชม: 50,496 (2562)
หน่วยราชการ: กรมอุทยานแห่งชาติ สัตว์ป่า และพันธุ์พืช
น้ำตกลำปี
อุทยานแห่งชาติเขาลำปี-หาดท้ายเหมือง เป็นอุทยานแห่งชาติที่ตั้งอยู่ในอำเภอท้ายเหมือง จังหวัดพังงา มีถนนเพชรเกษมตัดผ่าน แบ่งอุทยานแห่งชาติออกเป็นสองส่วนคือ เขาลำปีทางฝั่งตะวันออก และหาดท้ายเหมืองทางฝั่งตะวันตก
ประวัติ

เดิมอุทยานแห่งชาติเขาลำปี-หาดท้ายเหมือง มีชื่อเสียงมาจากน้ำตกลำปี ต่อมา 6 มิถุนายน 2523 กองจัดการที่ดินป่าสงวนแห่งชาติได้ เสนอร่างกฎกระทรวงให้ป่าเขาลำปี จังหวัดพังงา เป็นป่าสงวนแห่งชาติ ต่อมา 11 สิงหาคม 2523 ดร.เถลิง ธำรงนาวาสวัสดิ์ ปลัดกระทรวงเกษตรและสหกรณ์ในขณะนั้น ได้มีบันทึกถึงกรมป่าไม้ ให้เร่งจัดตั้งเป็นอุทยานแห่งชาติ เนื่องจากหากปล่อยทิ้งไว้ อาจเกิดการบุกรุกของชาวบ้านได้
15 กันยายน 2523 กองอุทยานแห่งชาติ กรมป่าไม้ ได้ดำเนินการสำรวจพื้นที่ดังกล่าวพบว่า ป่าเขาลำปีเป็นป่าซึ่งคณะรัฐมนตรีมีมติเมื่อวันที่ 14 พฤศจิกายน 2504 ให้รักษาไว้เป็นป่าไม้ถาวรของชาติ มีน้ำตกร่มรื่นสวยงามตามธรรมชาติ คือ น้ำตกลำปี ซึ่งในปี พ.ศ. 2498 จอมพล ป. พิบูลสงคราม ได้เคยมาเที่ยวชมน้ำตกแห่งนี้ด้วย มีสภาพป่าที่อุดมสมบูรณ์ เป็นต้นน้ำลำธาร มีสัตว์ป่าชุกชุม เหมาะสมที่จะจัดตั้งเป็นอุทยานแห่งชาติ ต่อมา วันที่ 22 กรกฎาคม 2525 กรมป่าไม้ประกาศเป็นป่าสงวนแห่งชาติ และขณะเดียวกันกับที่กรมป่าไม้ดำเนินการจัดการให้เป็นวนอุทยาน
ต่อมา 17 ตุลาคม วนอุทยานเขาลำปี ส่งรายงานการสำรวจเบื้องต้นป่าเขาลำปีและหาดทรายชายทะเลท้ายเหมืองเพื่อจัดตั้งเป็นอุทยานแห่งชาติ ปรากฏว่า บริเวณดังกล่าวนอกจากจะมีน้ำตกลำปี ซึ่งเป็นน้ำตกที่มีความร่มรื่นสวยงามตามธรรมชาติ ยังสำรวจพบน้ำตกโตนย่านไทร (น้ำตกโตนไพร) จุดชมวิวบนยอดเขาขนิม และในบริเวณใกล้เคียงมีชายหาดที่สวยงาม กว้างประมาณ 40 เมตร ยาวประมาณ 14 กิโลเมตร เป็นหาดทรายขาวสะอาด เงียบสงบ มีป่าทุ่งเสม็ดขาว และพันธุ์ไม้ชายทะเลนานาชนิดขึ้นอยู่ ตลอดจนเป็นที่วางไข่ของเต่าทะเลและที่อยู่อาศัยของนกจำนวนมาก ซึ่งกรมป่าไม้ได้ดำเนินการประกาศป่าเขาลำปีเป็นป่าสงวนแห่งชาติ 23 มกราคม 2527 คณะกรรมการอุทยานแห่งชาติได้มีมติ เห็นควรให้ออกพระราชกฤษฎีกากำหนดที่ดินบริเวณป่าเขาลำปี และหาดท้ายเหมือง ในท้องที่ตำบลลำแก่น ตำบลทุ่งมะพร้าว ตำบลท้ายเหมือง และตำบลนาเตย อำเภอท้ายเหมือง จังหวัดพังงา เป็นอุทยานแห่งชาติ โดยประกาศไว้ในราชกิจจานุเบกษา เล่ม 103 ตอนที่ 59 ลงวันที่ 14 เมษายน 2529 นับเป็นอุทยานแห่งชาติลำดับที่ 52 ของประเทศไทย
ลักษณะภูมิอากาศ

สภาพภูมิอากาศบริเวณพื้นที่อุทยานแห่งชาติเขาลำปี – หาดท้ายเหมือง ได้รับอิทธิพลจากลมมรสุมตะวันตกเฉียงใต้ ซึ่งมีกำลังแรงระหว่างเดือนพฤษภาคมถึงเดือนตุลาคม พัดพาความชุ่มชื้นจากมหาสมุทรอินเดียมายังแผ่นดิน ทำให้เกิดฝนตกชุกในช่วงเวลาดังกล่าว พื้นที่นี้ได้รับอิทธิพลจากลมมรสุมตะวันออกเฉียงเหนือน้อย เนื่องจากมีเทือกเขาสูงทอดตัวในแนวเหนือ – ใต้ เป็นแนวกั้นทำให้ลมมีกำลังอ่อนลง อย่างไรก็ตามในช่วงเดือนพฤศจิกายน ซึ่งลมมรสุมตะวันออกเฉียงเหนือมีกำลังแรง ก็สามารถส่งผลให้เกิดฝนตกได้บ้างแต่มีปริมาณไม่มากนัก ในช่วงเดือนธันวาคมถึงเดือนเมษายน เป็นช่วงฤดูแล้ง ท้องฟ้ามีเมฆปกคลุมน้อยลง อุณหภูมิเพิ่มสูงขึ้น ขณะที่ปริมาณฝนจะมีน้อย
พืชพรรณและสัตว์ป่า > เขาลำปี

สภาพป่าในบริเวณเทือกเขาลำปีเป็น ป่าดิบชื้น พันธุ์ไม้ที่พบได้แก่ ยาง หลุมพอ ตะเคียนทอง ตะเคียนชันตาแมว กระบาก เทพทาโร ยมหอม สุเหรียน ทุ้งฟ้า พลอง ฉก ฯลฯ พืชพื้นล่าง ได้แก่ ปุด เร่วดง หวายขม หวายขริง หวายกำพวน ไผ่ หมากผู้หมากเมีย คล้า กล้วยป่า และบริเวณที่ใกล้ลำธารจะเป็นเฟินตีนตะขาบ โปรงทอง ลำเพ็ง ผักกูด และกูดขน เป็นต้น เป็นบริเวณที่อยู่อาศัยของสัตว์ที่สำคัญหลายชนิด เช่น เหยี่ยวผึ้ง เหยี่ยวรุ้ง ไก่ฟ้าหน้าเขียว นกหว้า นกแสกแดง นกเค้าป่าสีน้ำตาล นกโพระดก นกพญาไฟ ชะนีมือขาว ลิงเสน ลิงกัง ค่าง สมเสร็จ เก้ง และเลียงผา เป็นต้น
พืชพรรณและสัตว์ป่า > หาดท้ายเหมือง

บริเวณหาดท้ายเหมืองเป็นที่ราบชายฝั่งด้านตะวันตกเป็นหาดทรายขาว ด้านตะวันออกจรด ป่าชายเลน ที่ขึ้นอยู่ริมคลองหินลาด พันธุ์ไม้ที่พบ ได้แก่ โกงกางใบใหญ่ โกงกางใบเล็ก ตะบูนดำ ตะบูนขาว ลำพู ถั่วดำ ถั่วขาว แสมขาว และแสมดำ บางส่วนเป็นป่าจากล้วน ป่าชายเลนนี้เป็นแหล่งอนุบาลสัตว์น้ำวัยอ่อน เป็นแหล่งสืบพันธุ์ และสถานที่วางไข่ของสัตว์บกและสัตว์น้ำต่างๆ เช่น กุ้ง หอย ปู ปลาต่างๆ จึงเป็นทั้งแหล่งที่อยู่อาศัย และแหล่งอาหารของนกและสัตว์ป่าหลากหลายชนิด เช่น นกกาน้ำเล็ก นกยางทะเล เหยี่ยวแดง นกแต้วแล้วป่าโกงกาง ลิงแสม พังพอนกินปู เหี้ย งูปากกว้างน้ำเค็ม งูสามเหลี่ยม งูแสมรัง และปลาซิวข้าวสารชวา เป็นต้น
บริเวณชายหาดจะเป็น ป่าชายหาด มี สนทะเล จิกเล หูกวาง หยีทะเล ปอทะเล เมา มะนาวผี และรักทะเล ส่วนพืชพื้นล่างได้แก่ สังหยู สาบเสือ ลำเท็ง ปรงทะเล เตยทะเล ผักบุ้งทะเล และถั่วทะเล ขึ้นอยู่ เป็นที่อยู่อาศัยของสัตว์หลากชนิด เช่น เหยี่ยวขาว นกออก ไก่ป่า นกกวัก นกหัวโตทรายเล็ก นกเขาใหญ่ นกกระปูดใหญ่ นกบั้งรอกใหญ่ นกกะเต็นอกลาย นกตะขาบดง นกแซงแซวหางปลา ลิ่นชวา กระแตใต้ ค้างคาวขอบหูขาวเล็ก ชะมดแผงสันหางดำ พังพอนเล็ก แย้ จิ้งเหลนบ้านเป็นต้น
บริเวณศูนย์กลางพื้นที่หาดท้ายเหมืองประมาณ 1,000 ไร่ มีสภาพเป็น ป่าพรุ ที่มีน้ำจืดขังอยู่เกือบตลอดปี สภาพดินเป็นดินทรายละเอียดขาวนวล สังคมพืชที่เด่นชัดในสภาพป่านี้คือ เสม็ดขาว บริเวณที่ดอนจะมีเสม็ดแดง ชะมวงป่า มะพลับพรุ ตีนเป็ด และหว้าน้ำ ขึ้นปะปน พืชอิงอาศัยที่ขึ้นรอบลำต้นไม้ขนาดใหญ่ เช่น กระแตไต่ไม้ สไบสีดา เกล็ดนาคราช เฟินก้ามปู และเฟินข้าหลวง โดยมี กระดุมเงิน โคลงเคลง ปลาไหลเผือก เข็มป่า รามใหญ่ กะทือ ย่านาง มันเทียน หวายลิง และเอื้องหมายนา เป็นพืชพื้นล่าง สัตว์ป่าที่สำคัญและสำรวจพบในป่านี้ได้แก่ นกยางกรอกพันธุ์จีน นกอีลุ้ม นกกระแตแต้แว้ด นกตบยุงหางยาว นกกะเต็นอกขาว หมูหริ่ง นากใหญ่ขนเรียบ หมีขอ หมูป่า กระรอกลายท้องแดง เต่านา ตะกวด งูหลามปากเป็ด งูเหลือม กบนา ปลาดุกลำพัน และปลาหัวตะกั่ว เป็นต้น
ในบริเวณแหล่งน้ำ ห้วย และลำคลองต่างๆ สำรวจพบปลาน้ำจืด 31 ชนิด ได้แก่ ปลาสลาด ปลาซิวใบไผ่ ปลาแขยงหิน ปลาดุกลำพัน ปลาซิวข้าวสารแคระ ปลาแรด ปลาช่อน ปลาก้าง ปลานิล เป็นต้น สัตว์น้ำที่พบบริเวณชายฝั่งหาดท้ายเหมืองได้แก่ ปลาทราย ปลากระบอก เต่ากระ เต่าหญ้า ปูลม ปูแสม หอยมวนพลู หอยตลับลาย กุ้งฝอย กุ้งตะกาด แมงกะพรุน
ตระการ พันธุมเลิศรุจี

| ตระการ พันธุมเลิศรุจี |
| --- | --- |
ชื่อเกิด: ตระการ พันธุมเลิศรุจี
เกิด: 1 สิงหาคม พ.ศ. 2513 (54 ปี) กรุงเทพมหานคร ประเทศไทย
คู่สมรส: อัจฉรา อัลเบิร์ท (2556–ปัจจุบัน)
บุตร: 2 คน
อาชีพ: นักแสดง นายแบบ พิธีกร
ปีที่แสดง: พ.ศ. 2533–ปัจจุบัน
ตระการ พันธุมเลิศรุจี (เกิด 1 สิงหาคม พ.ศ. 2513) ชื่อเล่น ต้น เป็นนักแสดง นายแบบ พิธีกรชาวไทย เข้าสู่วงการบันเทิงจากการเดินแบบและแสดงละครทางโทรทัศน์เรื่อง วนิดา ทางสถานีวิทยุโทรทัศน์ไทยทีวีสีช่อง 3
ประวัติ

ตระการ พันธุมเลิศรุจี เกิดเมื่อวันที่ 1 สิงหาคม 2513 มีน้องสาว 4 คน สำเร็จการศึกษาจากโรงเรียนอนุบาลแสงประเสริฐ เข้าเรียนชั้นประถมที่โรงเรียนเปรมฤดีศึกษาหนึ่งปี ก่อนที่จะย้ายไปเรียนที่โรงเรียนกรุงเทพคริสเตียนจนจบมัธยมศึกษาปีที่ 6 และสอบเข้าเรียนต่อจนจบระดับปริญญาตรีจากคณะศิลปศาสตร์ สาขาการละคร มหาวิทยาลัยธรรมศาสตร์, ระดับปริญญาโทจากคณะบริหารธุรกิจ (MBA) มหาวิทยาลัยศรีปทุม, ระดับประกาศนียบัตรชั้นสูง หลักสูตรผู้นำการเมืองยุคใหม่ รุ่นที่ 2 (นมป.2) จากสถาบันพระปกเกล้า และระดับปริญญาเอกสาขาวิทยาศาสตร์การกีฬา (การจัดการกีฬา) มหาวิทยาลัยเกษตรศาสตร์
ตระการเป็นนักกิจกรรมตั้งแต่เด็ก โดยมีผลงานเป็นประธานนักเรียน สภานักเรียน พิธีกร เชียร์ลีดเดอร์ และแสดงละครเวทีตั้งแต่ศึกษาที่โรงเรียนกรุงเทพคริสเตียนจนจบมหาวิทยาลัยธรรมศาสตร์  เข้าสู่วงการบันเทิงจากการเดินแบบ, แสดงละครทางโทรทัศน์เรื่อง วนิดา ทางช่อง 3 เป็นเรื่องแรก ต่อมาได้รับพระเอกเรื่อง ถ่านเก่าไฟใหม้ ทางช่อง 3 ที่จัดสร้างโดยนพพล โกมารชุน คู่กับจอย วราลักษณ์ พานิชกุล กับละครของกันตนาทางช่อง 5 เรื่อง บ้านไร่ริมธาร คู่กับ แก้ว กวินนา สุวรรณประทีป นอกจากนี้ยังแสดงละครเวทีหลายเรื่อง เคยแสดงภาพยนตร์เรื่องแรกและเรื่องเดียวคือเรื่อง  รักนะ...พ่อต๊ะติ๊งโหน่ง ในปี พ.ศ. 2550 จากการชักชวนของเป็ด เชิญยิ้ม รวมทั้งเป็นพิธีกรโดยเริ่มจากรายการ บ้านเลขที่ ๕ ซึ่งออกอากาศช่วงเช้าของทุกวัน ระหว่างเวลา 7.00-9.00 น. อีกทั้งยังได้มีธุรกิจเป็นของตนเองด้วยการจัดตั้งและเป็นกรรมการบริษัทหลายแห่ง
ต้น ตระการ เป็นคริสตชนนิกายโปรเตสแตนต์ สมาชิกคริสตจักรแห่งความสุข (สังกัดสหคริสตจักรแบ๊บติสต์ในประเทศไทย)
ด้านชีวิตส่วนตัว ตระการ ได้เข้าพิธีมงคลสมรสกับแฟนสาวลูกครึ่งดีกรีนักธุรกิจ อัจฉรา อัลเบิร์ท เมื่อวันที่ 7 ธันวาคม พ.ศ. 2556 ปัจจุบันมีลูกชายด้วยกัน 2 คน
ประวัติ > การศึกษา

ชั้นประถมศึกษาปีที่ 1 : โรงเรียนเปรมฤดีศึกษา
ชั้นประถมศึกษาปีที่ 2 - มัธยมศึกษาปีที่ 6 : โรงเรียนกรุงเทพคริสเตียนวิทยาลัย
ปริญญาตรี : คณะศิลปศาสตร์ มหาวิทยาลัยธรรมศาสตร์ สาขาการละคร
ปริญญาโท : คณะบริหารธุรกิจ มหาวิทยาลัยศรีปทุม
ปริญญาเอก : คณะวิทยาศาสตร์การกีฬา มหาวิทยาลัยเกษตรศาสตร์
ผลงาน > ผลงานละครชุด

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2538 | ร้อยรสบทละคร ตอน ปิ๊งรักเธอให้ได้ภายใน 3 วัน | ช่อง 3 |  |  |
| 2539 | ร้อยรสบทละคร ตอน 40 กะรัต | ช่อง 3 |  |  |
| 2553 | เซน...สื่อรักสื่อวิญญาณ ตอน คำพิพากษาของวันวาน, ภายใต้คำพิพากษา, บทสรุปของคำพิพากษา | ช่อง 5 | หมอกฤษณ์ (หมอตัวปลอมที่มารักษาอาการทางจิตเวทให้กับแม่ของเซน) | รับเชิญ |
ผลงาน > ซิทคอม

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2548 | โสดสโมสร ตอน มันเป็นเรื่องของรอยกงเกวียน | ช่อง 3 |  |  |
ผลงาน > ละครเวที

| ปี พ> ศ. | เรื่อง | สถานที่จัดการแสดง | บทบาท | หมายเหตุ |
| --- | --- | --- | --- | --- |
| 25 | มาดาม ความบ้า กับปารีส |  |  |  |
| 25 | ฟ้าร่วง (King Lear) |  |  |  |
| 25 | บุษบาริมทาง (My Fair Lady) |  |  |  |
| 25 | ราชินีหิมะ (Snow Queen) |  |  |  |
| 25 | ราโชมอน..ประตูผี (Rachomon) |  |  |  |
ผลงาน > ภาพยนตร์

| ภาพยนตร์ |
| --- | --- | --- | --- |

| พ.ศ. | เรื่อง | รับบทเป็น | หมายเหตุ |
| พ.ศ. 2550 | ก่อนบ่ายเดอะมูฟวี ตอนรักนะ...พ่อต๊ะติ๊งโหน่ง | ภคิณ |  |
พ.ศ. 2550:
ผลงาน > พิธีกร

2535 บ้านเลขที่ ๕ (ช่อง 5)
หลุดโลก...ไปเลย (ช่อง 5)
ขาสั้น คอซอง (ช่อง 3)
ตัวต่อตัว (ช่อง 5)
ลุ้นระเบิด (ช่อง 5)
เปิดฟ้าเกมบันเทิง (ช่อง ITV)
ไอทีวี วาไรตี้ (ช่อง ITV)
ยอดคน ยอดฝีมือ (ช่อง ITV)
รักษ์ชีวิต (ช่อง 11)
ฉลาดส่งออก (ช่อง ITV)
กรุงเทพเพื่อประชาชน (ช่อง 9)
เมนูทูเดย์ (ช่องไอทีวี)
สปอร์ต แอท ไนท์ (ช่อง ASTV และ UBC 9)
นานาอาทิตย์ (ช่อง 5)
ไปไหน ไปกัน (ช่อง 5)
2555 ช่องทางทำกิน (DailyNews TV)
2556 รายการสุขและสวย (TNN2 ช่อง 8)
2556 สัมมนาเชิงปฏิบัติการ THE MANAGER OF TOMORROW จัดโดย บัณฑิตวิทยาลัย มหาวิทยาลัยราชภัฏสวนสุนันทา
พิกัดข่าว เช้านี้ต้องรู้ (ช่อง NOW26)
FAMILY STATION แฟมิลี สเตชัน ทุกวันอาทิตย์ เวลา 12.00 - 13.00 น. ทางช่อง เอ็มคอตแฟมิลี (21 มกราคม 2561 - 15 กันยายน 2562)
การงาน/ตำแหน่ง

2540 อดีตกรรมการผู้จัดการ บริษัท คราฟท์เวิร์คส์ จำกัด (Kraft Works Co.,Ltd.)
2544 กรรมการผู้จัดการ บริษัท ตลันต์ จำกัด (Talunt Co.,Ltd.)
2547 กรรมการผู้จัดการ บริษัท ที เอส อี ลีฟวิ่ง จำกัด (TSE Living Co.,Ltd.)
2547 กรรมการผู้จัดการ บริษัท โคเวอร์ สปอร์ต แอนด์ เอนเตอร์เทนเมนท์ จำกัด
สมถะ

สมถะ เป็นภาษาบาลี แปลว่า สงบ ในคัมภีร์มีใช้ใน 3 แบบ ดังนี้
จิตตสมถะ - ความสงบระงับจากอกุศลนิวรณ์แห่งจิต (สมถกรรมฐาน)
อธิกรณสมถะ - วิธีการสงบระงับอธิกรณ์การทะเลาะมีเรื่องมีราวกันในหมู่สงฆ์ มี 7 อย่าง เรียก สัตตาธิกรณสมถะ
สัพพสังขารสมถะ ความสงบระงับสังขารทั้งปวง หมายถึง พระนิพพาน
สมถกรรมฐาน

สมถกรรมฐาน หมายถึง กรรมฐานอันเป็นอุบายสงบใจ ซึ่งคู่กับวิปัสสนากรรมฐานอันเป็นอุบายเรืองปัญญา
สมถกรรมฐาน คือ วิธีการในอันที่จะเพิ่มพูนสมาธิ คู่กับ วิปัสสนากรรมฐาน คือ วิธีการในอันที่จะเพิ่มพูนสติ
สมถกรรมฐาน อารมณ์กรรมฐานที่ทำให้บรรลุอุปจารสมาธิขึ้นไป มีอยู่ 40 อย่าง คือ
กสิณ 10
อสุภ 10
อนุสสติ 10
อัปปมัญญาหรือพรหมวิหาร 4
อรูปฌาน 4
จตุธาตุววัฏฐาน
อาหาเรปฏิกูลสัญญา
สมถกรรมฐาน > รายละเอียด

พุทธานุสสติ ธัมมานุสสติ สังฆานุสสติ สีลานุสสติ จาคานุสสติ เทวตานุสสติ มรณานุสสติ อุปสมานุสสติ จตุธาตุววัฏฐาน อาหาเรปฏิกูลสัญญา เป็นอารมณ์ให้สำเร็จอุปจารสมาธิ (หมายถึงทำได้สูงสุดที่อุปจารสมาธิ)
อสุภ 10 และกายคตาสติ เป็นอารมณ์ให้สำเร็จปฐมฌาน
เมตตา กรุณา มุทิตา เป็นอารมณ์ให้สำเร็จตติยฌาน
อุเบกขา ปฐวีกสิณ อาโปกสิณ วาโยกสิณ เตโชกสิณ โลหิตกสิณ นีลกสิณ ปีตกสิณ โอทาตกสิณ อาโลกกสิณ และอานาปานสติ เป็นอารมณ์ให้สำเร็จจตุตถฌาน
อากาสกสิณ เป็นอารมณ์ให้สำเร็จ อากาสานัญจายตนะ, วิญญาณัญจายตนะ เป็นอารมณ์ให้สำเร็จ วิญญาณัญจายตนะ, อากิญจัญญายตนะ เป็นอารมณ์ให้สำเร็จ อากิญจัญญายตนะ, เนวสัญญานาสัญญายตนะ เป็นอารมณ์ให้สำเร็จ เนวสัญญานาสัญญายตนะ
กสิณ 10 และอัปปมัญญา 4 ควรขยายอารมณ์กรรมฐาน
อรูปกรรมฐาน ก้าวล่วง รูป, เนวสัญญานาสัญญายตนะ ก้าวล่วง เวทนาและสัญญา
กสิณ 10 เป็นปัจจัยแห่งอภิญญา 5 และกรรมฐานที่เหลือไม่เป็นปัจจัยแห่งอภิญญา 5
เนวสัญญานาสัญญายตนะ ไม่เป็นเหตุแห่งวิปัสสนา
กสิณ 10 อสุภ 10 กายคตาสติ และอานาปานสติ มีนิมิตเป็นอารมณ์กรรมฐาน
วิญญาณัญจายตนะ เนวสัญญานาสัญญายตนะ พุทธานุสสติ ธัมมานุสสติ สังฆานุสสติ สีลานุสสติ จาคานุสสติ เทวตานุสสติ มรณานุสสติ อุปสมานุสสติ จตุธาตุววัฏฐาน อาหาเรปฏิกูลสัญญา มีสภาวธรรมเป็นอารมณ์กรรมฐาน
อัปปมัญญา 4 อากาสานัญจายตนะและอากิญจัญญายตนะ เป็นอารมณ์ที่พูดไม่ถูก ไม่มีทั้งนิมิตและสภาวธรรมเป็นอารมณ์กรรมฐาน
อสุภ 10 ปฐวีกสิณ อาโปกสิณ วาโยกสิณ เตโชกสิณ โลหิตกสิณ นีลกสิณ ปีตกสิณ โอทาตกสิณ อาโลกกสิณ กำหนดนิมิตโดยการเห็น
อานาปานสติ กำหนดนิมิตโดยการถูกกระทบ
วาโยกสิณ กำหนดนิมิตโดยการเห็นและการถูกกระทบ
พุทธานุสสติ ธัมมานุสสติ สังฆานุสสติ สีลานุสสติ จาคานุสสติ เทวตานุสสติ มรณานุสสติ อุปสมานุสสติ จตุธาตุววัฏฐาน อาหาเรปฏิกูลสัญญา เมตตา กรุณา มุทิตา กำหนดนิมิตโดยการฟังหรือคิดพิจารณา
กายคตาสติ กำหนดนิมิตโดยการเห็นและการฟังหรือคิดพิจารณา
อุเบกขาเป็นบาทฐานต่อจากตติยฌานของผู้เจริญเมตตา กรุณา มุทิตา, อากาสกสิณเป็นบาทฐานต่อจากปฐมฌานของผู้เจริญกสิณทั้ง 9 (เว้นอากาสกสิณ) อรูปกรรมฐานเป็นบาทฐานต่อจากจตุตถฌานของผู้เจริญอากาสกสิณ, อรูปกรรมฐานบทต่ำกว่าย่อมเป็นปัจจัยเกื้อหนุนแก่อรูปกรรมฐานบทที่สูงกว่าโดยลำดับ คือ อากาสกสิณย่อมเป็นปัจจัยเกื้อหนุนแก่อากาสานัญจายตนะ  อากาสานัญจายตนะย่อมเป็นปัจจัยเกื้อหนุนแก่วิญญาณัญจายตนะ วิญญาณัญจายตนะย่อมเป็นปัจจัยเกื้อหนุนแก่อากิญจัญญายตนะ อากิญจัญญายตนะย่อมเป็นปัจจัยเกื้อหนุนแก่เนวสัญญานาสัญญายตนะ, อุเบกขา อากาสกสิณ อรูปกรรมฐาน ผู้ใหม่ไม่พึงปฏิบัติก่อนเพราะเป็นอารมณ์ที่ลึกซึ้ง
อสุภ 10 กายคตาสติ อานาปานสติ จตุธาตุววัฏฐาน เป็นทั้งสมถกรรมฐานและวิปัสสนากรรมฐาน เพราะมีรูปนามเป็นอารมณ์
กสิณ 10 อัปปมัญญา 4 อรูปฌาน 4 พุทธานุสสติ ธัมมานุสสติ สังฆานุสสติ สีลานุสสติ จาคานุสสติ เทวตานุสสติ มรณานุสสติ อุปสมานุสสติ อาหาเรปฏิกูลสัญญา จัดเป็นสมถกรรมฐานอย่างเดียว เพราะไม่มีรูปนามเป็นอารมณ์
สมถกรรมฐาน > ขีดขั้นความสำเร็จของกรรมฐานแต่ละประเภท

|  |
| --- | --- | --- | --- | --- | --- | --- | --- | --- |
| กสิณ 10 | ปฏิภาคนิมิต | อุปจารสมาธิ | ปฐมฌาน | ทุติยฌาน | ตติยฌาน | จตุตถฌาน |  |  |
| อสุภะ 10 | ปฏิภาคนิมิต | อุปจารสมาธิ | ปฐมฌาน |  |  |  |  |  |
| อนุสติ 8ข้อแรก |  | อุปจารสมาธิ |  |  |  |  |  |  |
| กายคตาสติ | ปฏิภาคนิมิต | อุปจารสมาธิ | ปฐมฌาน |  |  |  |  |  |
| อานาปานสติ | ปฏิภาคนิมิต | อุปจารสมาธิ | ปฐมฌาน | ทุติยฌาน | ตติยฌาน | จตุตถฌาน |  |  |
| อัปปมัญญา 3ข้อแรก |  | อุปจารสมาธิ | ปฐมฌาน | ทุติยฌาน | ตติยฌาน |  |  |  |
| อุเบกขาพรหมวิหาร |  | อุปจารสมาธิ |  |  |  | จตุตถฌาน |  |  |
| อาหาเรปฏิกูลสัญญา |  | อุปจารสมาธิ |  |  |  |  |  |  |
| จตุธาตุววัฏฐาน |  | อุปจารสมาธิ |  |  |  |  |  |  |
| อากาสานัญจายตนะ |  | อุปจารสมาธิ |  |  |  | จตุตถฌาน | อากาสานัญจายตนะ |  |
| วิญญาณัญจายตนะ |  | อุปจารสมาธิ |  |  |  | จตุตถฌาน | วิญญาณัญจายตนะ |  |
| อากิญจัญญายตนะ |  | อุปจารสมาธิ |  |  |  | จตุตถฌาน | อากิญจัญจายตนฌาน |  |
| เนวสัญญานาสัญญายตนะ |  | อุปจารสมาธิ |  |  |  | จตุตถฌาน | เนวสัญญานาสัญญายตนะ |  |
แขวงสามเสนนอก

| แขวงสามเสนนอก |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Sam Sen Nok
แผนที่เขตห้วยขวาง เน้นแขวงสามเสนนอก
ประเทศ:  ไทย
เขตปกครองพิเศษ: กรุงเทพมหานคร
เขต: ห้วยขวาง
พื้นที่
 • ทั้งหมด: 4.283 ตร.กม. (1.654 ตร.ไมล์)
ประชากร (2566)
 • ทั้งหมด: 36,785 คน
 • ความหนาแน่น: 8,588.61 คน/ตร.กม. (22,244.4 คน/ตร.ไมล์)
รหัสไปรษณีย์: 10310
รหัสภูมิศาสตร์: 101704
 ส่วนหนึ่งของสารานุกรมประเทศไทย
สามเสนนอก เป็นแขวงหนึ่งในพื้นที่เขตห้วยขวาง กรุงเทพมหานคร เป็นแขวงที่มีขนาดใหญ่ที่สุดของเขตห้วยขวาง สภาพโดยทั่วไปของแขวงเป็นแหล่งที่อยู่อาศัยหนาแน่นน้อยและหนาแน่นปานกลาง และเป็นที่ตั้งของสถานีภาวนา รถไฟฟ้าสายสีเหลือง
ที่ตั้งและอาณาเขต

แขวงสามเสนนอกตั้งอยู่ทางทิศตะวันออกเฉียงเหนือของเขตห้วยขวาง มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
ทิศเหนือ ติดต่อกับแขวงจันทรเกษม (เขตจตุจักร) และแขวงลาดพร้าว (เขตลาดพร้าว) มีคลองน้ำแก้วและคลองลาดพร้าวเป็นเส้นแบ่งเขต
ทิศตะวันออก ติดต่อกับแขวงสะพานสองและแขวงวังทองหลาง (เขตวังทองหลาง) มีคลองลาดพร้าวเป็นเส้นแบ่งเขต
ทิศใต้ ติดต่อกับแขวงบางกะปิ (เขตห้วยขวาง) มีคลองชวดใหญ่ (ลำรางยมราช) เป็นเส้นแบ่งเขต
ทิศตะวันตก ติดต่อกับแขวงห้วยขวาง (เขตห้วยขวาง) และแขวงรัชดาภิเษก (เขตดินแดง) มีซอยพระราม 9 ซอย 13 (ศูนย์วิจัย 4), แนวแบ่งเขตการปกครองระหว่างแขวงห้วยขวางกับแขวงสามเสนนอก, ถนนเทียมร่วมมิตร, ถนนประชาอุทิศ, คลองชวดบางจาก (ปั้นจาด), ถนนสุทธิสารวินิจฉัย และถนนรัชดาภิเษกเป็นเส้นแบ่งเขต
แขวงสามเสนใน

| แขวงสามเสนใน |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Samsen Nai
ถนนสาลีรัฐวิภาคบริเวณแยกสะพานควาย
แผนที่เขตพญาไท เน้นแขวงสามเสนใน
ประเทศ:  ไทย
เขตปกครองพิเศษ: กรุงเทพมหานคร
เขต: พญาไท
พื้นที่
 • ทั้งหมด: 4.923 ตร.กม. (1.901 ตร.ไมล์)
ประชากร (2566)
 • ทั้งหมด: 29,479 คน
 • ความหนาแน่น: 5,988.02 คน/ตร.กม. (15,508.9 คน/ตร.ไมล์)
รหัสไปรษณีย์: 10400
รหัสภูมิศาสตร์: 101401
 ส่วนหนึ่งของสารานุกรมประเทศไทย
สามเสนใน เป็นแขวงหนึ่งในพื้นที่เขตพญาไท กรุงเทพมหานคร
ที่ตั้งและอาณาเขต

แขวงสามเสนในตั้งอยู่ทางทิศตะวันออกของเขตพญาไท มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
ทิศเหนือ ติดต่อกับแขวงจอมพล (เขตจตุจักร) มีคลองบางซื่อเป็นเส้นแบ่งเขต
ทิศตะวันออก ติดต่อกับแขวงรัชดาภิเษกและแขวงดินแดง (เขตดินแดง) มีถนนวิภาวดีรังสิตฟากตะวันออกเป็นเส้นแบ่งเขต
ทิศใต้ ติดต่อกับแขวงดินแดง (เขตดินแดง) แขวงมักกะสัน และแขวงถนนพญาไท (เขตราชเทวี) มีถนนดินแดงฟากใต้และคลองสามเสนเป็นเส้นแบ่งเขต
ทิศตะวันตก ติดต่อกับแขวงพญาไท (เขตพญาไท) มีถนนพหลโยธินเป็นเส้นแบ่งเขต
แขวงวงศ์สว่าง

| แขวงวงศ์สว่าง |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Wong Sawang
ถนนกรุงเทพฯ-นนทบุรี
แผนที่เขตบางซื่อ เน้นแขวงวงศ์สว่าง
ประเทศ:  ไทย
เขตปกครองพิเศษ: กรุงเทพมหานคร
เขต: บางซื่อ
พื้นที่
 • ทั้งหมด: 5.783 ตร.กม. (2.233 ตร.ไมล์)
ประชากร (2566)
 • ทั้งหมด: 41,357 คน
 • ความหนาแน่น: 7,151.48 คน/ตร.กม. (18,522.2 คน/ตร.ไมล์)
รหัสไปรษณีย์: 10800
รหัสภูมิศาสตร์: 102902
 ส่วนหนึ่งของสารานุกรมประเทศไทย
วงศ์สว่าง เป็นแขวงหนึ่งในเขตบางซื่อ กรุงเทพมหานคร
ที่ตั้งและอาณาเขต

แขวงวงศ์สว่างตั้งอยู่ทางทิศเหนือของเขตบางซื่อ มีอาณาเขตติดต่อกับพื้นที่แขวงและตำบลข้างเคียงเรียงตามเข็มนาฬิกา ดังนี้
ทิศเหนือ ติดต่อกับตำบลบางเขน (อำเภอเมืองนนทบุรี จังหวัดนนทบุรี) มีคลองบางเขนเป็นเส้นแบ่งเขต
ทิศตะวันออก ติดต่อกับแขวงลาดยาวและแขวงจตุจักร (เขตจตุจักร) มีคลองประปาเป็นเส้นแบ่งเขต
ทิศใต้ ติดต่อกับแขวงบางซื่อ (เขตบางซื่อ) มีทางรถไฟสายใต้เป็นเส้นแบ่งเขต
ทิศตะวันตก ติดต่อกับตำบลบางกรวย (อำเภอบางกรวย) ตำบลสวนใหญ่ และตำบลบางเขน (อำเภอเมืองนนทบุรี จังหวัดนนทบุรี) มีแนวกึ่งกลางแม่น้ำเจ้าพระยาและคลองบางเขนเป็นเส้นแบ่งเขต
เทศบาลตำบล

เทศบาลตำบล เป็นองค์กรปกครองส่วนท้องถิ่นสำหรับเมืองขนาดเล็ก โดยทั่วไปเทศบาลตำบลมีฐานะเดิมเป็นสุขาภิบาลหรือองค์การบริหารส่วนตำบล (อบต.) การจัดตั้งเทศบาลตำบลกระทำโดยประกาศกระทรวงมหาดไทยยกฐานะท้องถิ่นขึ้นเป็นเทศบาลตำบลตามพระราชบัญญัติเทศบาล พ.ศ. 2496 เทศบาลตำบลมีนายกเทศมนตรีคนหนึ่งทำหน้าที่หัวหน้าฝ่ายบริหารและสภาเทศบาลซึ่งประกอบด้วยสมาชิกจำนวน 12 คนที่ราษฎรในเขตเทศบาลเลือกตั้งมาทำหน้าที่ฝ่ายนิติบัญญัติ นายกเทศมนตรีมาจากการเลือกตั้งโดยตรงของราษฎรเขตเทศบาล
เทศบาลตำบลมีหน้าที่รักษาความสงบเรียบร้อยและความสะอาด สร้างและบำรุงถนนและท่าเรือ ดับเพลิงและกู้ภัย จัดการศึกษา ให้บริการสาธารณสุข สังคมสงเคราะห์ และรักษาวัฒนธรรมอันดีในท้องถิ่น นอกจากนี้ยังอาจจัดให้มีสาธารณูปโภคและสาธารณูปการอื่น ๆ ได้ตามสมควร
เทศบาลตำบลโดยทั่วไปมีชื่อตามตำบลที่เทศบาลตั้งอยู่ แต่ก็มีหลายแห่ง (ส่วนใหญ่จะเป็นเทศบาลตำบลที่ได้รับการยกฐานะขึ้นมาจากสุขาภิบาล) ที่ไม่ได้ใช้ชื่อของตำบลหรืออำเภอที่ตั้งเทศบาลเป็นชื่อ เช่น เทศบาลตำบล กม.5 ที่ตั้งอยู่ในตำบลอ่าวน้อย อำเภอเมืองประจวบคีรีขันธ์ จังหวัดประจวบคีรีขันธ์ นอกจากนี้ เทศบาลตำบลแห่งหนึ่ง ๆ อาจมีเขตครอบคลุมพื้นที่ตำบลอันเป็นที่ตั้งเทศบาลแห่งนั้นทั้งตำบล หรือครอบคลุมพื้นที่เพียงบางส่วนของตำบล ส่วนพื้นที่ตำบลเดียวกันซึ่งอยู่นอกเขตเทศบาลนั้นจะอยู่ในความดูแลขององค์การบริหารส่วนตำบล (องค์กรปกครองส่วนท้องถิ่นระดับล่างสำหรับพื้นที่ชนบท) หรือบางครั้งเขตเทศบาลยังอาจครอบคลุมไปถึงพื้นที่บางส่วนหรือทั้งหมดของตำบลอื่นที่อยู่ข้างเคียงก็ได้
หากท้องถิ่นที่เป็นเทศบาลตำบลเจริญเติบโตขึ้นจนมีประชากรถึง 10,000 คน และมีรายได้พอควร อาจได้รับการยกฐานะขึ้นเป็นเทศบาลเมือง (องค์กรปกครองส่วนท้องถิ่นสำหรับเมืองขนาดกลาง) ซึ่งจะมีอำนาจหน้าที่และความเป็นอิสระมากขึ้น และเขตเทศบาลก็อาจขยายออกไปตามชุมชนเมืองที่ขยายตัวโดยยุบองค์การบริหารส่วนตำบลข้างเคียงที่กลายสภาพจากชนบทเป็นเมืองเข้ามารวมด้วย แต่ทั้งนี้ต้องเป็นไปตามเจตนารมณ์ของประชาชนที่อยู่ในท้องที่นั้น ๆ
ในปัจจุบัน ณ วันที่ 31 ตุลาคม พ.ศ. 2567 มีเทศบาลตำบลทั้งสิ้น 2,245 แห่ง
รายชื่อเทศบาลตำบล

บทความหลัก: รายชื่อเทศบาลตำบลในประเทศไทย
ดูเพิ่ม

เทศบาลนครในประเทศไทย
เทศบาลเมือง
วัดแก้วพิจิตร

| วัดแก้วพิจิตร |
| --- | --- |
พระอุโบสถวัดแก้วพิจิตร

ที่ตั้ง: ถนนแก้วพิจิตร ตำบลหน้าเมือง อำเภอเมืองปราจีนบุรี จังหวัดปราจีนบุรี
ประเภท: พระอารามหลวงชั้นตรี (ชนิดสามัญ)
นิกาย: ธรรมยุต
พระพุทธรูปสำคัญ: พระอภัยทาน(พระอภัยวงศ์) พระห้ามสมุทร พระพุทธรัตนสุวรรณ
ความพิเศษ: พระอุโบสถศิลปะขอม จีน ไทย ยุโรป
เวลาทำการ: 07.00-18.00 น.
 สถานีย่อยพระพุทธศาสนา
วัดแก้วพิจิตร พระอารามหลวง ตั้งอยู่ทางฝั่งขวาของแม่น้ำบางปะกง เขตเทศบาลเมืองปราจีนบุรีห่างจากตัวเมืองไปทางทิศตะวันออก ประมาณ 2 กิโลเมตร และตั้งอยู่บนถนนแก้วพิจิตร ตำบลหน้าเมือง อำเภอเมืองปราจีนบุรี จังหวัดปราจีนบุรี
ประวัติ/สถาปัตยกรรม

วัดเก่าแก่สร้างเมื่อปี พ.ศ. 2422 โดยนางประมูล โภคา (แก้ว ประสังศิต) ภรรยาของขุนประมูลภักดี ต่อมาในปี พ.ศ. 2461 เจ้าพระยาอภัยภูเบศร (ชุ่ม อภัยวงศ์) ได้สร้าง พระอุโบสถ เพิ่มเติม มีลักษณะทาง สถาปัตยกรรมภายนอก และการตกแต่งภายในอาคาร ผสมผสานระหว่างศิลปะไทย จีน ยุโรป และ ขอม อาคาร ที่สำคัญภายในวัด  ได้แก่ พระอุโบสถ ที่ฝาผนังด้านนอกมีภาพปูนปั้นตัวละคร ในเรื่องรามเกียรติ์ มีเสาแบบกรีก ด้านนอกหัวเสาเป็นแบบโครินเธียล ฯลฯ